Літаратар, гісторык і краязнаўца Антон Рудак не шкадуе, што выбраў агучыць “Элвіса”. “Калі б запісваўся пару гадоў пазней, то выбар быў бы ўжо зусім іншым. За гэты час напісаў багата вершаў,” – тлумачыць аўтар паэтычнай кнігі “Верхні горад”. “На сёння наогул вырасла пакаленне візуалаў, і YouTube зрабіўся не проста пляцоўкай, а рэальнай альтэрнатывай тэлебачанню. Таму, натуральна, нішто не мусіць стаяць на месцы, і відэа таксама мусяць зрабіцца іншымі, каб задаволіць патрэбы сучаснага гледача”.